# Uttar Pradesh

|  |
| --- |
|   ?**उत्तर प्रदेश  اتر پردیشUttar Pradesh** India |
| **Palayo:Labuad ning Ganga ampo ning Jamuna* |
|

 **Lucknow**
 |
| **Coordinates:** ﻿ / ﻿ |
| **Oras zona** | IST (UTC+5:30) |
| **Lualas** | 243,286 km² (93,933 sq mi) |
| **Klima** • Precipitation **Temperatura** • Kaleldo • Karimlan | Cfa (Köppen) • 870 mm (34.3 in) 31 °C (88 °F) • 46 °C (115 °F) • 6 °C (43 °F) |
| **Tungku** | Lucknow |
| **Pekamaragul a lakanbalen** | Kanpur |
| **Pekamaragul a metro** | Lucknow |
| **Labuad** | Awadh, Baghelkhand , Braj, Bundelkhand, Purvanchal, RohilKhand |
| **Distritu)** | 711 |
| **Populasiun** • Pangasiksik • Sex ratio • Literacy rate • Lalaki • Babai | 190,891,000 (1st) • • 898 • 57.37 • 70.22 • 42.97 |
| **Amanu** | Hindi, Urdu |
| **Governor** | T. V. Rajeswar |
| **Chief Minister** | Kumari Mayawati |
| **Uttar Pradesh** | 14 Nov 18342 |
| **Legislature** (seats) | Bicameral (404 + 108=512) |
| **Parliamentary constituency** | parliamentary constituencies in Uttar Pradesh |
| **High Court** | Allahabad High Court |
| **District Courts of India** |  |
| **Governing body** | Government of India, Government of Uttar Pradesh |
| **Kodiku** • UN/LOCODE • Saken |  • INUP • UP |
| **ISO abbreviation** | IN-UP |
| **Website**: www.upgov.nic.in |
|  **Portal**: Uttar Pradesh   |
| 1 The decision to possibly create additional districts is pending.
2
,
,

 - 14 Nov 1834 : Presidency of Agra.
 - 01 Jan 1836 : North-Western Provinces.
 - 03 Apr 1858 : Oudh taken under British control, Delhi taken away from NWP & merged into Punjab.
 - 01 Apr 1871 : Ajmer, Merwara & Kekri made separate commissionership.
 - 15 Feb 1877 : Oudh added to North-Western Provinces.
 - 22 Mar 1902 : Renamed United Provinces of Agra and Oudh.
 - 03 Jan 1921 : Renamed United Provinces of British India.
 - 01 Apr 1937 : Renamed United Provinces
 - 01 Apr 1946 : Self rule granted.
 - 15 Aug 1947 : Part of independent India.
 - 26 Jan 1950 : Renamed Uttar Pradesh
 - 09 Nov 2000 : Uttaranchal state created from part of Uttar Pradesh. |
| Seal of Uttar Pradesh Government |

Ing **Uttar Pradesh** (Hindi: उत्तर प्रदेश, Urdu: اتر پردیش, pronounced [ʊt̪ːər prəd̪eːʃ] , líkas: *Pangulung Lalawigan*), [maralas deng ausang **U.P.**], metung yang estadu king pangulu nang dake ning India. Maki populasiun yang 190 miliun,
at uli na niti, yang estadung maki maragul dili populasiun, ampo ing dake ning yatung mas mababa lebel king timawang bangsang (*sub-national entity*) maki pekamaragul a populasiun. Lima la mu deng bangsa (kayabe ya ing India mismu) a mas dakal tau kesa king U.P.

Maki lapad yang 93,933 sq mi (243,286 km²) ing Uttar Pradesh, a bibilug king maragul nang dake ning makababong kapatagan a Gangetic (*upper Gangetic plain*), a mataba gabun ampong maki dakal a tau. Atin yang angganan king aliwang bangsa, king Nepal, at padurutan de reng estadu ning Uttarakhand, Himachal Pradesh, Haryana, Delhi, Rajasthan, Madhya Pradesh, Chhattisgarh, Jharkhand ampong Bihar. Ing kayang tungku o capitoliung pangkapanibalan (*administrative*) ampong pang-leyi yapin ing Lucknow, kabang ing sentru nang pang-pisalapian ampong pang-industria ya pin ing Kanpur. Atiu ne man king Allahabad ing matas nang ukuman ning estadu. Mayayakit la keti deng dakal a lakanbalen o ciudad a makasalesayan, antimo ing Agra ampo ing Varanasi.

King keraklan king kayang amlat o kasalesayan, mapipitna ya kareng mangalating kaarian ing Uttar Pradesh, at neng kai, kayabe ya kareng mas maragul a imperiung linto king kayang aslagan o albugan, kayabe la reng imperiung Magadha, Nanda, Mauryan, Kushan, Gupta, Sunga, Pala ampong Mughal. Maulaga ing papil ning Uttar Pradesh king cultura ning India. Tuturing deng duyan ning Hinduismu, at keti la mayayakit deng mangaulagang lugal ning peregrinasiun o pamaglakbe kareng banal a lugal (*pilgrimage*) da reng Hindu. Maragul murin king dake ning pamana ning Imperiung Mughal ing atiu keti, kayabe ne ing pikabaluan a Taj Mahal ampo ing libingan ning Emperador Akbar king Agra, ampo ing tungku nang Akbar king Fatehpur Sikri.

Ing kapatagan a Indo-Gangetic, a bibilug king keraklan ning estadu, ing luklukan na kanitang minuna ning relihiun, beluan ampong culturang Hindu, ing lugal a beitan ning pibuklud a culturang Indo-Islamic kanitang Edad Media, a meging sentru ning nasionalismu aniang panaun ning pamaniakup, at angga ngeni, maulaga kareng pangimut a pang-pulitica ampong pang-cultura. Maki mabandi yang pamana da reng tradisiunal a pang-kalalangan ampong industriang mangalati ing estadu nung nu la magobra deng tala-lalang a matenakan at mabeluan.

Ing Uttar Pradesh ing maragul dili populasiun kareng estadu ampong teritoriu ning India, at yang maki pekamaragul populasiun kareng pamirakeng administratibu o pangkapanibalan a mumunang balitang o lebel king yatu. Ing kanpur ing pekamaragul a lakanbalen king estadu. Deng aliwang mangaragul a lakanbalen ila reng Lucknow - ing tungku nang pampulitica ning estadu, ing Meerut, Agra, Varanasi, Bareilly, Allahabad, Ghaziabad ampong Noida. Deng Brahmin, Kshatriya ampong Vaishya, deng atlung pekamatas a caste o uri da reng tau king estadu, a manimuna kareng bageng pang-pulitica ampong pang-kabiayan kareng mengalabasan a siglu o dilanua, ila reng bibilug king keraklan king populasiun ning estadu. Metung lang maragul a dake deng mababang uri o caste, deng *scheduled* a caste, ampo reng tribu. Deng populasiun da reng tribu keraklan atiu kareng labuad o rehion a *hill*, terai-bhabhar ampong Vindhya. Lima la reng kikilalanan ning kapamahalang sentral: deng Tharus, Bhoksas, Bhotias, Jaunswaris ampong Raji ila pin deng tribung *scheduled*. Bukud kareng mangatas a uri, atin pang aliwang comunidad o pamalenan a Hindu ampong Muslim. Deng *scheduled* a caste o tribu mabibie la kareng marangle o *rural area*, at keraklan kareti, magdependi la king agrikultura o pamanasik, at ilang bibilug king uring talapagobrang alang gabun.

## Lon la murin deti

### Labuad ning Uttar Pradesh

* Upper Doab
* Middle Doab
* Lower Doab
* Rohilkhand
* Awadh
* Purvanchal
* Bundelkhand
* Baghelkhand

## Dalerayan

## Suglung palual

* Uttar Pradesh at the Open Directory Project
* The future population of India, A Long- range Demographic View
* Official website of the Government of Uttar Pradesh
* Gurudwara Guru Ka Tal, Agra, Uttar Pradesh Archived Disyembri 20, 2008 at the Wayback Machine
* A blog covering news happenings in Uttar Pradesh
* Website about Uttar Pradesh
* Uttar Pradesh Tourist Map Archived Disyembri 12, 2009 at the Wayback Machine
* Uttar Pradesh Association of North America - उत्तर प्रदेश असोसिएशन औफ़ उत्तर अमेरीका - भाषा ही जोड़ती है - Language Unites US Archived Pebreru 4, 2010 at the Wayback Machine

Ing Wikimedia Commons atin yang mediang maki kaugnayan kang/king:
 Uttar Pradesh